Ekainaren 4a

Unión del Pueblo Navarro (UPN) talde parlamentarioari atxikitako foru parlamentari Félix Zapatero Soria jaunak idatziz erantzuteko galdera egin du honako hau jakiteko: “Laborategi-zerbitzurik ematen al dio Nafarroako Gobernuak Guardia Zibilari (SEPRONAri), salaketen ondorioz jasotako ur-laginak direla-eta, Nafarroako lurraldean uren kutsadurako espedienteetarako?” (11-24/PES-00249). Hona hemen Nafarroako Gobernuko Osasuneko kontseilariak horretaz ematen duen informazioa:

Nafarroako Osasun Publikoaren eta Lan Osasunaren Institutuak (NOPLOI) laguntza analitikoa eman dio Guardia Zibilaren SEPRONA atalari behar izan duenean.

Adierazi behar dut laborategian laginak modu anonimoan analizatzen direla, eta laginak zenbakiz identifikatzen dira soilik, analisien konfidentzialtasuna eta inpartzialtasuna bermatzeko; beraz, ez da jakiten salaketetatik datozen, kutsadurari buruzko espedienteetarako diren eta abar.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 30ean.

Osasuneko kontseilaria: Fernando Domínguez Cunchillos